CELEX: 62014TN0791
Language: el
Date: 2014-12-04 00:00:00
Title: Υπόθεση T-791/14: Προσφυγή της 4ης Δεκεμβρίου 2014 — Bensarsa κατά Επιτροπής και ΕΕΠΔ

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/43
            
         Προσφυγή της 4ης Δεκεμβρίου 2014 — Bensarsa κατά Επιτροπής και ΕΕΠΔ
   (Υπόθεση T-791/14)
   (2015/C 034/51)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Faouzi Bensarsa (Αμπού Ντάμπι, Ηνωμένα Αραβικά Εμιράτα) (εκπρόσωπος: Σ. A. Παππάς, δικηγόρος)
   
      Καθών: Ευρωπαϊκή Επιτροπή και Ευρωπαίος Επόπτης Προστασίας Δεδομένων (ΕΕΠΔ)
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την από 25 Φεβρουαρίου 2014 απόφαση της Διευθύνσεως Ασφαλείας·
            
         
               —
            
            
               να ακυρώσει την από 25 Οκτωβρίου 2014 σιωπηρή απόφαση του ΕΕΠΔ·
            
         
               —
            
            
               να καταδικάσει τους καθών στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τρεις λόγους ακυρώσεως.
   
               1.
            
            
               Ο πρώτος λόγος αντλείται από ελλιπή αιτιολογία της αποφάσεως της Επιτροπής της 25ης Φεβρουαρίου 2014.
            
         
               2.
            
            
               Ο δεύτερος λόγος αντλείται από έλλειψη αιτιολογίας της αποφάσεως του ΕΕΠΔ, καθόσον η απόφαση αυτή υιοθετήθηκε σιωπηρώς και η αιτιολογία της δεν συνάγεται ούτε από το πλαίσιό της ούτε από την απόφαση της 25ης Φεβρουαρίου 2014.
            
         
               3.
            
            
               Ο τρίτος λόγος αντλείται από παράβαση του κανονισμού (ΕΚ) 45/2001 (1).
               Ο προσφεύγων διατείνεται ότι η μη ύπαρξη απαντήσεως του ΕΕΠΔ συνιστά αθέτηση της υποχρεώσεως παροχής πληροφοριών στο ενδιαφερόμενο πρόσωπο, κατά τα άρθρα 46, στοιχείο α', και 20, παράγραφος 4, του κανονισμού (ΕΚ) 45/2001.
            
         
      (1)  Κανονισμός (ΕΚ) 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8, σ. 1).